Diari Oficial de la Generalitat Valenciana


Sumari del DOGV 6532, del 31-05-2011 (2011/6174)

RESOLUCIÓ de 25 de maig de 2011, de la directora general de Seguretat i Protecció Ciutadana, per la qual es concedeixen sis beques per a la realització de pràctiques professionals en la Direcció General de Seguretat i Protecció Ciutadana i s'adopten altres decisions derivades de les previsions contingudes en la convocatòria de les beques esmentades, efectuada a través de l'Ordre de 21 de febrer de 2011, de la Conselleria de Governació (DOCV núm. 6.477, de 10.03.2011).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6174


Data del document
:   25-05-2011

Organisme emissor
:   Conselleria de Governació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 25 de maig de 2011, de la directora general de Seguretat i Protecció Ciutadana, per la qual es concedeixen sis beques per a la realització de pràctiques professionals en la Direcció General de Seguretat i Protecció Ciutadana i s'adopten altres decisions derivades de les previsions contingudes en la convocatòria de les beques esmentades, efectuada a través de l'Ordre de 21 de febrer de 2011, de la Conselleria de Governació (DOCV núm. 6.477, de 10.03.2011).  
  
 [2011/6174]  
   
Vistes les actuacions realitzades en la Direcció General de Seguretat i Protecció Ciutadana, per a la tramitació i resolució dels expedients incoats a partir de les sol·licituds presentades a la convocatòria de sis beques per a la realització de pràctiques professionals en aquest centre directiu, aquesta es resol basant-se en els següents  
  
Antecedents de fet  
  
Primer. Mitjançant Ordre de 21 de febrer de 2011, de la Conselleria de Governació, es van convocar sis beques per a la realització de pràctiques professionals en la Direcció General de Seguretat i Protecció Ciutadana (DOCV núm. 6.477, de 10.03.2011).  
La convocatòria té com a objecte la concessió de sis beques, sota els principis de publicitat i concurrència competitiva, per a la realització de pràctiques professionals en la Direcció General de Seguretat i Protecció Ciutadana, per a recolzar la formació complementària, millora i especialització professional de titulats superiors i diplomats, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb aquestes, per a la millora i actualització dels programes docents i processos avaluatius, la col·laboració en la gestió de la formació impartida en l'IVASPE, i la col·laboració en el desenvolupament i difusió de la biblioteca de l'IVASPE.  
Segons preveu l'apartat 2 de la Base primera de la convocatòria la concessió de les beques es distribuirà de la manera següent:  
"es concedirà un màxim d'una beca a sol·licitants que compten amb la titulació de llicenciatura en Documentació.  
Es concedirà un màxim d'una beca a sol·licitants que compten amb la titulació d'Enginyeria Informàtica.  
Es concedirà un màxim de quatre beques distribuïdes entre sol·licitants que compten amb titulacions de llicenciatura en Dret, llicenciatura en Criminologia, llicenciatura en Ciències Polítiques i de l'administració, diplomatura en Treball Social i diplomatura en Gestió i Administració Pública, de manera que no puga atorgar-se més d'una beca per cada titulació.  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar-hi documentació preceptiva. En els requeriments realitzats es va advertir expressament que, de no esmenar la falta o no presentar tota la documentació preceptiva, es tindria el sol·licitant per desistit de la seua petició.  
Tercer. Finalitzats els terminis concedits per a l'esmena i millora de les sol·licituds i presentació, si és el cas, de la documentació, es va procedir a baremar els mèrits al·legats i acreditats pels sol·licitants de conformitat amb els criteris establits en l'annex II de la convocatòria, amb el resultat que obra en cada un dels expedients i que ha quedat reflectit en l'acta corresponent a la sessió de la Comissió de Valoració, a la qual es fa referència en l'antecedent de fet sisè.  
  
Quart. Després de l'anterior, de conformitat amb el que estableix l'apartat F de l'annex II de la convocatòria, es va citar a l'entrevista personal els qui amb una valoració mínima de 8 punts en la suma dels cinc primers apartats del barem, hagueren obtingut les millors puntuacions entre els titulats que opten a una de les beques convocades.  
Cinquè. La Comissió de Valoració es va reunir el dia 20 d'abril de 2011. En esta sessió es va decidir valorar aquelles sol·licituds que no complien els requisits establits en les bases de la convocatòria, i els supòsits en què cabria tindre els aspirants per desistits en la seua sol·licitud.  
Es van exposar, així mateix els criteris seguits a l'efecte de valorar els expedients, mode d'efectuar les entrevistes, i baremació de les sol·licituds segons el que estableixen les bases de la convocatòria, quedant ratificats per la Comissió de Valoració els criteris exposats.  
  
De conformitat amb l'anterior van quedar determinats els aspirants que no han superat la primera fase del procés de selecció, per haver obtingut una qualificació inferior a 8 punts en la suma dels cinc primers apartats (A a E) del barem inclòs en l'annex II de la convocatòria, així com els qui van superar la primera fase del procés de selecció per haver obtingut 8 o més punts en la suma dels precitats apartats, i estos van ser els citats per a la fase d'entrevistes, a feta el dia 4 de maig de 2011.  
  
Sisè. La Comissió va confeccionar una Acta de la sessió del dia 20 d'abril de 2011, dedicada a la baremació dels mèrits de cada aspirant. En l'acta s'arreplega de forma exhaustiva allò que s'ha succeït en esta sessió.  
Setè. De conformitat amb el que estableix la base novena, apartat 3, de la convocatòria, es va publicar en seu electrònica o portal institucional de la Generalitat en internet, la puntuació provisional durant deu dies per a la fase d'al·legacions.  
Vuitè. D'acord amb el que estableix la base novena, apartat 4, de la convocatòria, els aspirants que van obtindre una puntuació superior a 8 en la valoració especificada en l'apartat 3 de la base novena, van ser citats per a la fase d'entrevista, feta el dia 4 de maig de 2011.  
  
Novè. La Comissió va confeccionar una Acta de la sessió del dia 4 de maig de 2011, dedicada a l'entrevista esmentada. En l'acta s'arreplega de forma exhaustiva allò que s'ha succeït en esta sessió. Esta Acta va ser publicada en seu electrònica o portal institucional de la Generalitat en internet, durant cinc dies per a al·legacions.  
  
Fonaments de dret  
  
Primer. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació.  
  
Segons el que disposa l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que estableix la disposició segona de l'Ordre de 21 de febrer de 2011 de la Conselleria de Governació, per la qual es convoquen sis beques per a la realització de pràctiques professionals en la Direcció General de Seguretat i Protecció Ciutadana, es delega en la Direcció General esmentada la facultat de resoldre estes beques i se l'autoritza perquè dicte les resolucions i instruccions necessàries per al desplegament i execució d'esta ordre. El que es fa constar a l'efecte del que preveu l'article 13.4 de l'esmentada Llei 30/1992.   
Segon. Els expedients incoats com a conseqüència de les sol·licituds de beques s'han tramitat de conformitat amb el que estableixen les bases de l'Ordre de 21 de febrer de 2011, de la Conselleria de Governació, i la resolució es dicta d'acord amb el que estableix la base onzena de l'esmentada ordre.  
Tercer. En la base tercera, apartat 1 de la convocatòria s'arrepleguen les titulacions admeses per a poder optar a les presents beques, i no s'han d'admetre a tràmit aquelles sol·licituds que no complisquen el que estableixen els citats apartats.  
Així mateix, hauran de ser objecte de no-admissió a tràmit les sol·licituds la presentació de les quals s'haja realitzat fora del termini que s'estableix en la base quarta, apartat 4, de l'annex I de l'ordre que regula estes beques.  
Quart. Els articles 90 i 91 de la Llei 30/1992, de Règim Jurídic de les Administracions Públiques i del Procediment Administratiu Comú, recullen el desistiment com a forma de posar fi al procediment.  
  
Cinquè. En virtut del que estableix l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, es tindran per desistits els aspirants que, després d'haver estat requerits, no esmenen la falta o acompanyen els documents preceptius.  
Sisè. De conformitat amb el que estableix l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, podrà acordar-se l'ampliació del termini màxim de resolució i notificació mitjançant motivació clara de les circumstàncies concurrents; i de conformitat amb l'article 49 del mateix text legal, l'administració, excepte precepte en contra, podrà concedir d'ofici o a petició dels interessats, una ampliació dels terminis establits, que no n'excedisca de la meitat.  
  
Setè. La base novena apartat 1 de l'annex I de l'ordre per la qual es convoquen aquestes beques, estableix que:  
"El procés de selecció consistirà en la valoració del currículum vitae de cada aspirant i en la realització d'una entrevista personal en aquells que hagen obtingut una puntuació superior a 8 en la valoració del currículum. Els criteris de valoració que es tindran en compte per a la concessió de les beques seran els que apareixen detallats en el barem de mèrits que s'incorpora com a annex II a l'ordre de convocatòria".  
  
Vuitè. De conformitat amb el que estableix la base novena apartat 5 de l'annex I de l'ordre per la qual es convoquen estes beques:  
"Finalitzat el procés de selecció, la comissió avaluadora, en el termini de deu dies, elaborarà una proposta de resolució que contindrà la relació de beneficiaris i beneficiàries, així com la borsa de reserva constituïda, de conformitat amb allò que s'ha indicat en la base quinze d'esta convocatòria, pels aspirants que no resulten adjudicataris de les beques, prioritzades per ordre decreixent de puntuació per a cobrir les vacants que puguen sorgir durant el període de gaudi. Així mateix inclourà una relació dels aspirants les sol·licituds dels quals hagen estat desestimades, indicant les causes que han motivat la denegació".  
Novè. En la base quinze de la convocatòria es regula la borsa de reserva, i s'hi estableix que:   
"Es constituirà una borsa de reserva, prioritzada per ordre decreixent de puntuació".  
Al seu torn, en l'apartat 3 de l'esmentada base quinze es preveu que:  
"En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del seu període màxim de gaudi, entre els integrants de les borses regulades en esta base. Si la vacant es produïra una vegada transcorreguda la meitat del període de durada de la beca, esta podrà declarar-se deserta".  
Deu. Les sol·licituds presentades seran valorades per una comissió avaluadora constituïda segons allò que s'ha determinat en la base octava de l'annex I de la convocatòria.  
Onze. La base deu de la convocatòria regula la dotació de les beques convocades, i estableix, entre altres extrems, que cada una de les beques estarà dotada amb 1.000,00 € (mil euros) bruts mensuals, podent atorgar-se fins a un total de sis beques amb un import global màxim de 55.000 € (cinquanta-cinc mil euros) durant l'exercici 2011.  
  
Dotze. El període de durada de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a esta convocatòria en la Llei 17/2010, de 30 de desembre, de Pressupostos de la Generalitat per a l'exercici 2011, tal com estableix la base sisena de la convocatòria.  
També es preveu en la mateixa base que:  
"2. Sense perjuí del que preveu el paràgraf anterior, la durada de les beques podrà prorrogar-se a l'exercici 2012, mitjançant una resolució expressa, per un període màxim de dotze mesos addicionals, sempre que existisca crèdit adequat i suficient en els pressupostos de la Generalitat   
  
   
\* \* \* \* \* \* \* \*  
  
per a l'exercici 2012 i que l'exercici de l'activitat que s'estiga efectuant així ho requerisca o aconselle".  
Per tot això, de conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la llei esmentada; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991; i l'article 9 del Decret 132/2009, de 4 de setembre, del Govern Valencià, pel qual es regula la concessió de beques, i a proposta de la Comissió de Valoració d'esta convocatòria, fent ús de les atribucions que tinc delegades, resolc  
  
  
Primer: declarar que els aspirants ressenyats, no han superat el procés de selecció, tot desglossant-los en els supòsits següents:  
  
  
Segon: concedir als aspirants ressenyats per ordre decreixent de puntuació en la suma total del procés de selecció, una beca per a la realització de pràctiques professionals en la Direcció General de Seguretat i Protecció Ciutadana durant l'exercici 2011, desglossats de la forma següent:  
  
  
  
Borsa de reserva  
  
  
  
  
  
  
  
  
  
\* \* \* \* \* \* \* \*  
  
  
  
Tercer: declarar que els aspirants següents han superat el procés selectiu, però no resultarien beneficiaris de cap de les beques convocades i passarien a integrar, de conformitat amb la base quinze de la convocatòria, la borsa de reserva corresponent, desglossats de la forma següent:   
  
  
  
  
  
  
\* \* \* \* \* \* \* \* \* \*  
  
  
Bolsa de reserva  
  
  
  
  
Quart: el període de durada de les beques s'iniciarà el dia 1 de juny de 2011 i finalitzarà el 31 de desembre de 2011.  
De conformitat amb allò establert en l'Ordre de 21 de febrer de 2011, cada una de les beques que es concedisca estarà dotada amb 1.000,00 € (mil euros) bruts mensuals, i l'import màxim destinat a finançar les beques serà de cinquanta-cinc mil euros (55.000,00 €), amb càrrec a la línea de subvenció T7270 inclosa en el programa 222.20 dels pressupostos de la Generalitat per a 2011, destinat a beques per a treballs i estudis d'investigació.  
Contra aquesta resolució, que esgota la via administrativa, hom podrà interposar recurs potestatiu de reposició davant el conseller de Governació, d'acord amb el que disposen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé es podrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
València 25 de maig de 2011.- La directora general de Seguretat i Protecció Ciutadana, p. s. ( la directora general de Prevenció, Extinció d'Incendis i Emergències): Irene Rodríguez Rodrigo.